-----------------------------------------------------------------------
  4. การวิจัยและพัฒนา

  -----------------------------------------------------------------------

เป้าหมายในการวิจัยและพัฒนาของบริษัท คือ
การผลิตสินค้าให้มีความหลากหลายมากขึ้นเพื่อรองรับความต้องการของลูกค้า
โดยคุณสมบัติหลักของผลิตภัณฑ์จะเน้นที่ความสามารถในการลดเวลาการทำงานให้กับลูกค้าได้มากที่สุด
คุ้มค่าและถูกต้องแม่นยำ รวมทั้งการสร้างผลิตภัณฑ์ของบริษัทให้เป็น “แบรนด์ (Brand)”
ที่ยอมรับทั้งในและต่างประเทศ เพื่อสร้างความเจริญเติบโตที่ยั่งยืนให้กับบริษัท โดยที่ปัจจุบัน
บริษัทมีแผนการพัฒนาผลิตภัณฑ์เครื่องมือตัดรูปแบบใหม่เพิ่มเติม (ตามรายละเอียด
โครงการในอนาคต ข้อ 6) ซึ่งในการพัฒนาผลิตภัณฑ์ใหม่นี้ เป็นผลจากการที่ บริษัทมีเครื่องจักร
ซึ่งมีเทคโนโลยีที่ทันสมัย และมีศักยภาพในการสร้างผลิตภัณฑ์ใหม่ที่เครื่องจักรชนิดอื่น ๆ
ไม่สามารถทำได้ โดยเรียงลำดับตามความสำคัญของเครื่องจักร ได้แก่

1.  เครื่องเจียระไน PCD (EWAMATIC 6 AXIS PCD GRINDER) ปัจจุบันบริษัท มี 1 เครื่อง
    (ติดตั้งใช้งานแล้ว) มีความทันสมัยสำหรับการผลิตเครื่องมือตัด PCD ที่ไม่เป็น PCD Hollow
    Tool ได้แก่ PCD Reamer, PCD Endmill, PCD Boring Bar, PCD Insert, PCD
    Brazed Tool เป็นต้น

2.  เครื่อง Wire Cut (VOLLMER) ปัจจุบันบริษัท มีรวมทั้งหมด 4 เครื่อง
    (ติดตั้งใช้งานแล้วทั้งหมด) มีความทันสมัยสำหรับการผลิตเครื่องมือตัดประเภท PCD Hollow
    Tool (ในปี 2551 บริษัทสั่งซื้อไว้ 1 เครื่อง ซึ่งมาติดตั้งแล้วเมื่อเดือนธันวาคม ปี 2551)

3.  เครื่องเจียระไน Carbide (EWAMATIC 6 AXIS CARBIDE GRINDER) ปัจจุบันบริษัท มี 1
    เครื่อง (อยู่ระหว่างจัดส่ง และคาดว่าจะติดตั้งได้ในไตรมาส 2/2552)
    มีความทันสมัยสำหรับการผลิตเครื่องมือตัดประเภท Carbide เช่น Drill, Centerdrill,
    Endmill, Boring Bar, Reamer, Special Form Tool, และ Tap
    โดยสามารถใช้แทนกำลังการผลิตในส่วนที่เป็นงานผลิตด้าม PCD (Shank)
    ซึ่งปัจจุบันต้องผลิตจากเครื่อง manual 2 – 3 เครื่อง
    จะสามารถทำได้ครบวงจรในเครื่องเดียว
    นอกจากนี้ยังสามารถใช้ทำการวิจัยและพัฒนาผลิตภัณฑ์ เช่น Medical Toos
    ซึ่งมีความละเอียดสูง และขนาดเล็ก ที่ไม่สามารถทำเครื่องอื่นได้

บริษัทมีการวิจัยและพัฒนาผลิตภัณฑ์ใหม่เพื่อเสนอขายให้กับลูกค้าในอุตสาหกรรมเป้าหมาย
โดยที่ผ่านมาได้มีการติดต่อกับลูกค้าเป้าหมายแล้ว ซึ่งเป็นทั้งลูกค้าเดิมของบริษัท
และลูกค้าเป้าหมายใหม่ที่ใช้เครื่องมือตัดอยู่แล้วแต่เป็นของผู้ผลิตเครื่องมือตัดรายอื่น
ปัจจุบันยังไม่ได้รับคำสั่งซื้อในเชิงพาณิชย์
แต่อยู่ระหว่างนำรูปแบบความต้องการใช้เครื่องมือตัดของลูกค้าเดิมมาวิจัยพัฒนาสินค้าใหม่ที่มีศักยภาพในการตัดที่ดีขึ้นเพื่อเสนอขายให้กับลูกค้าเดิม
และพัฒนาเครื่องมือตัดรูปแบบใหม่ รวมถึงการพัฒนาผลิตภัณฑ์อื่น ๆ
เพื่อเสนอขายกับลูกค้าเป้าหมายใหม่ในอุตสาหกรรมต่าง ๆ โดยมีแผนการออกผลิตภัณฑ์ใหม่ในปี
2552 ดังนี้

+------------+-------------------------------+------------------------+
| ปี 2552     | ผลิตภัณฑ์                        | ลูกค้าอุตสาหกรรมเป้าหมาย   |
+============+===============================+========================+
| ไตรมาส 2   | -   Carbide Tap               | -   ฮาร์ดดิสก์ / ยานยนต์ / |
|            |     เป็นเครื่องมือตัดแบบใหม่        |     ทั่วไป               |
|            |     ซึ่งมีเกลียวอยู่ในเครื่องมือตัด     |                        |
+------------+-------------------------------+------------------------+
|            | -   เครื่องมือตัดสำหรับไม้ (Router  | -   แปรรูปไม้ /          |
|            |     Tool)                     |     เฟอร์นิเจอร์          |
+------------+-------------------------------+------------------------+
|            | -   Helix Reamer              | -   ฮาร์ดดิสก์ / ยานยนต์ / |
|            |     เป็นการเพิ่มมูลค่าในผลิตภัณฑ์เดิม  |     ทั่วไป               |
|            |     (Straight & Helix Type)   |                        |
|            |     ที่จะมีการพัฒนาขึ้นให้ตัด         |                        |
|            | เจาะผิวงานได้เรียบและเที่ยงตรงยิ่งขึ้น |                        |
+------------+-------------------------------+------------------------+
| ไตรมาส 3   | -   สว่าน PCD (PCD Drill)      | -   ฮาร์ดดิสก์ / ยานยนต์ / |
|            |     เป็นผลิตภัณฑ์ใหม่ใช้ในยุโรป      |     ทั่วไป               |
|            |     คาดว่าจะใช้ในอุตสาหกรรมแทนที่  |                        |
|            |     Carbide Drill             |                        |
|            |     ซึ่งต้องผลิตโดยเครื่อง EWAMATIC |                        |
|            |     6 AXIS PCD GRINDER เท่านั้น  |                        |
+------------+-------------------------------+------------------------+
|            | -   เครื่องมือแต่งหินเจียร (Diamond | -   อุตสาหกรรมทั่วไป      |
|            |     Dresser)                  |                        |
|            |     เป็น                       |                        |
|            | ผลิตภัณฑ์ที่จะทดแทนการนำเข้าของลูกค้า |                        |
+------------+-------------------------------+------------------------+
|            | -   Diamond Plated Wheel      | -   ผลิตหินอ่อน หินแกรนิต   |
|            |                               |                        |
|            | เป็นเครื่องมือเจียรที่มีการเคลือบด้วยผง | -   เจียรนัยเพชรพลอย     |
|            |     Diamond                   |                        |
+------------+-------------------------------+------------------------+
| ไตรมาส 4   | -   การผลิตตามสั่ง (Special Form | -   อุตสาหกรรมทั่วไป      |
|            |     Tool)                     |                        |
+------------+-------------------------------+------------------------+
|            | -   ชิ้นส่วนอุปกรณ์ทางการแพทย์      | -                      |
|            |     (Medical Tools)           |   ชิ้นส่วนอุปกรณ์ทางการแพทย์ |
+------------+-------------------------------+------------------------+
|            | -   ชุดขาเทียม (Prosthisic Leg) | -                      |
|            |     เป็น                       |   ชิ้นส่วนอุปกรณ์ทางการแพทย์ |
|            | ผลิตภัณฑ์ใหม่ซึ่งอยู่ระหว่างขอจดสิทธิบัตร |                        |
|            |     และศึกษาการผลิตเชิงพาณิชย์     |                        |
+------------+-------------------------------+------------------------+
|            | -   เครื่องมือลอกต้อกระจก         | -                      |
|            |     โดยความร่วมมือลงนามบันท      |   ชิ้นส่วนอุปกรณ์ทางการแพทย์ |
|            | ึกความเข้าใจกับสถาบันและโรงพยาบาล |                        |
+------------+-------------------------------+------------------------+

ในส่วนของการวิจัยและพัฒนาผลิตภัณฑ์อื่น ๆ บริษัทได้มีการวิจัยและพัฒนาผลิตภัณฑ์อย่างต่อเนื่อง
โดยมีการทำโครงการกับศูนย์เทคโนโลยีอิเล็กทรอนิกส์ (NECTEC)
และศูนย์เทคโนโลยีโลหะและวัสดุแห่งชาติ (MTEC)
เพื่อพัฒนาศักยภาพของการผลิตและเพิ่มผลิตภัณฑ์ใหม่ๆเข้าสู่ท้องตลาด อาทิ เช่น
อุปกรณ์ทางการแพทย์ และยังมีการนำเครื่องจักร CNC (Computer Numerically
Controlled) เข้ามาช่วยในส่วนของการผลิตชิ้นงานเพื่อให้ได้คุณภาพงานที่สม่ำเสมอ
ในปัจจุบันบริษัทมีโครงการวิจัยและพัฒนาผลิตภัณฑ์ร่วมกับ NECTEC รวม 2 โครงการ
ซึ่งมีค่าใช้จ่ายในการวิจัยและพัฒนาในแต่โครงการไม่เกิน 2 ล้านบาท